# Dominique Joseph Mathieu

Dominique Joseph Mathieu O.F.M Conv. (nascut el 13 de juny de 1963 a Arlon) és un cardenal i arquebisbe catòlic belga, que és arquebisbe de Teheran-Ispahan des del 8 de gener de 2021.

## Biografia

Dominique Joseph Mathieu va néixer a Arlon el 13 de juny de 1963.

### Formació i ministeri sacerdotal

Després dels estudis de batxillerat, ingressà a l'orde dels Frares Menors Conventuals. El 23 de setembre de 1984 va fer la seva professió simple i el 20 de setembre de 1987 la seva professió solemne.
El 24 de setembre de 1989 va ser ordenat sacerdot a Damme. Posteriorment esdevingué promotor vocacional; secretari, vicari i ministre provincial de la província belga del seu orde, esdevenint delegat general després de la unificació amb la província de França; rector del santuari nacional de Sant Antoni de Pàdua a Brussel·les i director de la confraria relacionada i president de dues associacions diferents sense ànim de lucre vinculades a la presència dels Frares Menors Conventuals a Bèlgica, amb funcions de responsabilitat a l'escola catòlica de Landen. També va ser president de la Federació Centreeuropea dels Frares Menors Conventuals i membre de la comissió internacional per a l'economia de la seva Orde.
El 2013 es va traslladar al Líban i va ser incardinat a la Custòdia Provincial d'Orient i Terra Santa. Va exercir de secretari de custodia, formador, mestre de novicis i rector de postulants i candidats.
L'any 2019 va ser elegit Definidor General i Assistent General de la Federació Centreeuropea dels Frares Menors Conventuals.

### Ministeri episcopal

El 8 de gener de 2021, el papa Francesc el va nomenar arquebisbe de Teheran-Ispahan Va rebre l'ordenació episcopal el 16 de febrer següent, festivitat litúrgica de Santa Maruta, patrona de l'Iran, a la Basílica dels Sants Dotze Apòstols de Roma de la mà del cardenal Leonardo Sandri, prefecte de la congregació per a les Esglésies Orientals, co-consagrant el cardenal Mauro Gambeti i l'arquebisbe emèrit d'Ispahan Ignazio Bedini.
El novembre del mateix any va arribar a l'Iran.

### Cardenalat

El 6 d'octubre de 2024, el papa Francesc, al final de l'Angelus dominical, va anunciar la seva creació com a cardenal en el consistori del 7 de desembre següent, on va rebre el títol de Santa Giovanna Antida Thouret.
L'11 de gener de 2025 va ser nomenat membre del Dicasteri per a les Causes dels Sants.
Parla francès, anglès, italià, holandès i alemany i va estudiar àrab literari a Brussel·les i al Líban.

## Referències

* 1 2 3 4 5 6 7 8 9 10 11 «Mutazione del nome della circoscrizione di Ispahan dei Latini in Teheran-Ispahan dei Latini (Iran) e nomina dell'Arcivescovo», 08-01-2021. [Consulta: 15 maggio 2021].
* ↑ «Capitolo Generale, eletto definitorio generale frati minori conventuali». sanfrancescopatronoditalia.it, 29 maggio 2019. [Consulta: 15 maggio 2021].
* ↑ «Nuovo Vescovo OFMConv». ofmconv.net, 08-01-2021. [Consulta: 15 maggio 2021].
* ↑ «Papa Francesco riorganizza la chiesa cattolica latina in Iran», 08-01-2021. [Consulta: 15 maggio 2021].
* ↑ «Papa Francesco riorganizza la chiesa cattolica latina in Iran e nomina a Teheran un vescovo di prim'ordine», 08-01-2021. [Consulta: 15 maggio 2021].
* ↑ «Un nouvel archevêque pour le diocèse de Téhéran-Ispahan» (en francès), 08-01-2021. [Consulta: 15 maggio 2021].
* ↑ «Un religieux belge nommé archevêque de Téhéran» (en francès). cathobel.be, 08-01-2021. [Consulta: 15 maggio 2021].
* ↑ «Nuovo arcivescovo a Teheran-Ispahan». settimananews.it, 12-01-2021. [Consulta: 15 maggio 2021].
* ↑ «Registrazione della messa di ordinazione episcopale di monsignor Dominique Joseph Mathieu». youtube.com, 16-02-2021. [Consulta: 15 maggio 2021].
* ↑ «Sandri al nuovo arcivescovo di Teheran - Ispahah: offrire la luce gentile del Vangelo», 17-02-2021. [Consulta: 15 maggio 2021].
* ↑ «Un nuovo vescovo per l’Iran. Cardinale Sandri: “Offri la luce del Vangelo”». acistampa.com, 17-02-2021. [Consulta: 15 maggio 2021].
* ↑ «Roma: partenza di Fra Dominique J. MATHIEU», 11-11-2021. [Consulta: 12 dicembre 2021].
* ↑ «Papa Francesco ha annunciato che a dicembre nominerà 21 nuovi cardinali» (en italià). Il Post, 07-10-2024. [Consulta: 7 octubre 2024].
* ↑ «Nomina di Membri di Istituzioni Curiali», 11-01-2025. [Consulta: 12 gener 2025].

## Enllaços externs

* «Stemma di monsignor Dominique Joseph Mathieu». araldicaecclesiastica.blogspot.com. [Consulta: 7 luglio 2021].
* «P. Dominique, neo-vescovo di Teheran: unità fra cristiani, dialogo con l'islam (sciita)». asianews.it, 22-01-2021. [Consulta: 15 maggio 2021].